Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 252/11)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Mosel“

PDO-DE-A1270-AM01

Dátum oznámenia: 5.4.2022

OPIS A DÔVODY SCHVÁLENEJ ZMENY

1. Opis vínnych/vinárskych výrobkov a analytických a/alebo organoleptických vlastností

Opis:

Zmena minimálneho prirodzeného obsahu alkoholu a minimálnej mernej hmotnosti muštu (ktoré sa presunuli z bodu 5.1 do bodu 3.2 špecifikácie výrobku) akostného vína (Qualitätswein) vyrábaného z odrody Dornfelder v rokoch s výnimočnými poveternostnými podmienkami.

Štandardné hodnoty akostného vína vyrábaného z odrody Dornfelder: 8,8 obj. % potenciálneho alkoholu/68 °Oechsle.

DOPLNENIE:

„V prípade odrody Dornfelder sa podľa rozhodnutia predstavenstva uznaného spolku Schutzgemeinschaft Mosel (Spolok na ochranu vína ‚Mosel‘) v rokoch s výnimočnými poveternostnými podmienkami môže minimálny prirodzený obsah alkoholu/minimálna merná hmotnosť muštu stanoviť na 8,3 obj. % alkoholu/65 °Oechsle. Takéto opatrenia sa vzťahujú výlučne na ročník vína, pre ktorý sa prijalo rozhodnutie. Rozhodnutie ochranného spolku sa vhodným spôsobom zverejnení.“

Rozdielne výrobky sa označujú názvom s informáciami o ich minimálnom prirodzenom obsahu alkoholu/minimálnej mernej hmotnosti muštu a opisom ich organoleptických vlastností.

DOPLNENIE:

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % celkového obsahu alkoholu.

Dôvody:

Cieľom mierneho zníženia minimálneho obsahu alkoholu/minimálnej mernej hmotnosti muštu v prípade odrody Dornfelder je umožniť skorší zber, aby sa tak minimalizovali negatívne účinky nových škodlivých organizmov. V roku 2014 sa napríklad čerešňová drozofila stala hrozbou pre skoro dozrievajúce modré odrody. Odložením zberu z dôvodu doteraz platnej minimálnej mernej hmotnosti muštu hrozí výrazné zníženie kvality a objemu hrozna zozbieraného v takýchto rokoch.

Opisy organoleptických vlastností sa spresnili, aby lepšie zachytávali rôzne výrobky.

Doplnením celkového obsahu alkoholu vín vyrábaných bez akéhokoľvek obohacovania sa využíva úvodná klauzula v nariadení EÚ.

2. Vymedzenie oblasti

Opis:

Vymedzenie oblasti CHOP „Mosel“ sa zmenilo.

DOPLNENIE:

Vymenúvajú sa jednotlivé obce vrátane katastrálnych jednotiek a ich čísel.

Presné vymedzenie možno vidieť na mapách, ktoré znázorňujú vinohrady v dotknutých obciach vytýčené pozemkami. Mapy sú k dispozícii na adrese www.ble.de/eu-qualitaetkennzeichen-wein.

Dôvody:

Táto zmena týkajúca sa vymedzenia oblasti nie je náhodná, ale potrebná, aby sa predišlo značným nevýhodám pre vinohradníctvo a poľnohospodárstvo, širokú verejnosť a prírodné prostredie a pre kultúrnu krajinu oblasti Mosely, ktorá sa postupom času rozvinula.

Dôvody na vymedzenie oblasti sú podrobnejšie vysvetlené ďalej:

Keďže opatrenia na ochranu krov uplatňované vo vinohradníctve nie sú vždy zlučiteľné s inými plodinami, ohradené vinohrady sú potrebné na účely zabezpečenia kvality.

Opatrenia na ochranu krov, ktoré sú vo vinohradníctve nevyhnutné, nie sú vždy zlučiteľné s požiadavkami na iné plodiny. Spájanie vinohradov s pôdou s iným využitím (napr. pasienky, obrábanie pôdy, pestovanie ovocia alebo zeleniny) často spôsobuje problémy, ktorým by sa malo podľa možnosti predísť:

— čím viac ohradený vinohrad a čím menej styčných bodov medzi pôdou využívanou na vinohradníctvo a pôdou s iným využitím (poľnohospodárstvo, ovocinárstvo, pasienky atď.), tým menej súvisiacich negatívnych vplyvov na pestovanie a kvalitu vína.

Je to spôsobené osobitnými požiadavkami na hospodárenie v oblasti vinohradníctva, najmä ochrany krov. Na mnohých svahoch v oblasti Mosely, na ktorých sa tradične pestoval vinič, sa ochrana krov vykonáva postrekom z vrtuľníka, pri ktorom – z technických a fyzikálnych dôvodov – existuje vyššie riziko unášania ako v prípade pozemného aplikovania postreku. Účinný postrek vrtuľníkom pomáha zaistiť geometrický postrekovací systém vo forme dlhých, rovných dráh pozdĺž svahu. To si vyžaduje súvislú plochu vinohradov.

Poľnohospodári a vinohradníci sú povinní zabrániť šíreniu prípravkov na ochranu krov na iné plodiny a necieľové oblasti, a to aj dodržiavaním požiadaviek na vzdialenosť. Postrek viniča na okraji vinohradu preto nie je možný, čo zabraňuje pestovaniu. To isté platí pre ornú pôdu, pasienky a ovocinársku pôdu, ktoré hraničia s vinohradmi. Veľké rozptýlenie vinohradov preto vedie k finančným stratám všetkých poľnohospodárov. Problém je osobitne výrazný na miestach, kde sa používa postrek vrtuľníkom, pretože vrtuľníky musia spĺňať mimoriadne prísne požiadavky na vzdialenosť z dôvodu zvýšeného rizika unášania. Ak sa vinohrady z takýchto oblastí presunú, predchádzajúce vinohrady sa stanú necieľovými oblasťami, na ktoré sa uplatňujú požiadavky na vzdialenosť. Zvyšné vinohrady sú týmto ekonomicky znevýhodnené.

— Aj keď sa prípravky na ochranu krov použijú správne, môžu sa dostať na susedné pozemky s iným využitím, čo môže spôsobiť nežiaduce vegetatívne poškodenie v necieľových oblastiach alebo zhoršiť kvalitu/predajnosť výrobkov v dôsledku prítomnosti určitých zvyškov. Prípravky na ochranu krov používané vo vinohradníctve, v poľnohospodárstve a ovocinárstve sa niekedy značne líšia, najmä pokiaľ ide o typ použitia, povolenie pre konkrétnu plodinu a čakacie lehoty. Aj keď sa dodržiava osvedčený odborný postup, výrobky sa môžu dostať a rozšíriť na susedné plodiny, pre ktoré nie sú povolené. V takýchto prípadoch sa štúdiami zameranými na zvyšky môže na základe presnej analýzy a nízkych maximálnych limitov rezíduí zistiť, že výrobok nie je vhodný na uvedenie na trh. V praxi sa takéto prípady vyskytujú často. Aj keď za takéto škody môže niesť zodpovednosť znečisťovateľ, vinohradník sa takýmto problémom môže vyhnúť zachovávaním ohradených vinohradov s cieľom zmenšiť okrajové oblasti na minimum.

Ochrana širokej verejnosti a prírodného prostredia prostredníctvom hospodárenia na základe extrémnej svahovitosti

Strmé svahy zohrávajú v súčasnosti kľúčovú úlohu pri zabraňovaní erózii a odtoku vody. Terasové vinohradníctvo a vinohradnícke múry zabraňujú odtekaniu povrchovej vody zo svahu. Vinič a zelená pokrývka stabilizujú pôdu a priebežne sa udržiavajú. Správne obhospodarovanie pôdy zabezpečuje dobrú štruktúru pôdy a vysokú infiltráciu vody do pôdy. Stručne povedané, erózia sa minimalizuje, voda sa v prípade silného dažďa reguluje a zamedzuje sa odplavovaniu živín (hlavne fosforečnanov) do povrchových vôd. Bez aktívneho obhospodarovania by terasy a múry schátrali. Pôda by prerástla krovím a stratila by úrodnosť a štruktúru. Dôsledkami by v prípade silného dažďa boli erózia, odplavovanie pôdy a živín a zosuvy pôdy, čím by boli ohrození obyvatelia a doprava a došlo by k škodám.

Mnohé metódy obhospodarovania a ochrany v oblasti vinohradníctva sú možné/účinné len vtedy, ak sa uplatňujú v spojených vinohradoch.

— Stratégie ochrany krov s nízkym vplyvom s kvalitatívnymi, environmentálnymi a hospodárskymi výhodami sú dôležité pre zabezpečenie udržateľnej výroby vysokokvalitných vín.

— Niektoré rozšírené metódy, ktoré existujú už mnoho rokov, ako je používanie feromónov na boj proti obaľovačom viniča, fungujú len vo veľkých spojených vinohradoch. Len pri takomto rozložení sa táto technika narúšania párenia môže použiť na predchádzanie rozmnožovaniu škodcov mimo vinohradu a prilietania doň. Rovnako to je jediný spôsob, ako sa vyhnúť nákladnému postupu dvojitého usporiadania odparovačov na okrajoch (hranice s inými plodinami, využitím či vegetáciou). Porýnie-Falcko okrem toho zaviedlo program rozvoja „EULLE“ (environmentálne opatrenia, rozvoj vidieka, poľnohospodárstvo a potravinárstvo), prostredníctvom ktorého sa poskytuje podpora biotechnických postupov ochrany krov v oblasti vinohradníctva, a to pre súvislé vinohradnícke oblasti s rozlohou najmenej 2 ha. Ak však pozemky v dôsledku premeny jednotlivých vinohradov na ornú pôdu pokrývajú menej ako 2 ha, potom už zostávajúce vinohrady nie sú oprávnené dostať podporu RAK, čím sú poľnohospodári finančne znevýhodnení. Biotechnická ochrana krov však v súčasnosti nie je bez finančnej podpory hospodársky životaschopná. Výsledkom je nárast používania insekticídov, čo má zase negatívny vplyv na prírodné prostredie.

— Ohradené vinohrady sú potrebné aj z technického a hospodárskeho hľadiska, aby sa zrelé bobule hrozna chránili pred poškodením z dôvodu kŕmenia sa vtákov, pretože len tak je možné zabezpečiť účinnú ochranu.

— Ohradené vinohrady zároveň pomáhajú predchádzať škodám spôsobeným zverou.

Zníženie populácie zveri je z vinohradníckeho hľadiska potrebné, keďže škody spôsobené takýmito zvieratami vo vinohradoch v Porýní-Falcku sa automaticky nenahrádzajú. Ohradené vinohrady znižujú aj riziko vypuknutia afrického moru ošípaných, ktorý podlieha oznamovacej povinnosti a ktorý predstavuje závažné riziko pre chov hospodárskych zvierat v Nemecku. Je jednoduchšie a menej nákladné bojovať s diviakmi v ohradených vinohradoch ako v oblastiach využívaných na pestovanie rôznych plodín (napr. hrozna, plodín pestovaných na ornej pôde a ovocia), ktoré poskytujú útočiská a zdroj potravy.

— Postup kvapkového zavlažovania vinohradov, ktorý sa používa pri pestovaní viniča najmä v mladých vinohradoch, sa stáva čoraz dôležitejším a ohradené vinohrady predstavujú výhodu, pokiaľ ide o výstavbu a prevádzku potrebnej infraštruktúry (studne, potrubia atď.). Spoločné získavanie vody a rovnako aj spoločné využívanie dopravných a distribučných vedení sú v takýchto vinohradoch efektívnejšie a lacnejšie.

— Požiadavky na hospodárenie sú v prípade vinohradníctva iné, ako napríklad v prípade obrábania pôdy – najmä na strmých svahoch oblasti Mosely. Ak by sa tieto oblasti už viac nevyužívali na vinohradníctvo, hrozí prerastanie krovím, pretože nie sú prispôsobené na obrábanie pôdy alebo na využívanie ako pasienky. Na týchto neobrábaných plochách by mohli spontánne začať rásť hostiteľské rastliny (napr. ostružiny) pre neželaných škodcov, ako je čerešňová drozofila, čo by ohrozilo zdravie a kvalitu hrozna v susedných vinohradoch.

Kultúrna krajina, ktorá sa postupom času vyvíjala, a prírodná scenéria, ktorá zahŕňa tradičné vinohrady, vystihuje CHOP „Mosel“ a jeho dobré meno.

— Súvislé vinohradnícke oblasti na svahoch údolia rieky Mosely, ktoré celé stáročia kopírovali tok rieky a prírodnú topografiu, charakterizujú prírodnú scenériu, a tak vymedzujú charakter vinárskej oblasti pre miestnych obyvateľov, členov vinárskeho priemyslu v danej oblasti, odborníkov a spotrebiteľov.

— Využívanie pôdy na tradičné obrábanie pôdy by zmenilo prírodnú scenériu, a teda aj kultúrnu krajinu, ktorá sa vyvíjala v priebehu storočí.

— Táto kultúrna krajina zohráva úlohu pri prezentácii vína a aj ako turistická atrakcia. Poskytuje tak hospodársku základňu pre mnohé podniky pôsobiace v odvetví cestovného ruchu, ako sú reštaurácie a hotely. Ak by sa oblasť v špecifikácii výrobku nevymedzila, umožnilo by to využívať oblasť na obrábanie pôdy. Ako už bolo uvedené v predchádzajúcej časti, mnohé tradičné vinohrady by sa tým vystavili riziku prerastania krovia, keďže nie sú vhodné na iné využitie ako na vinohradníctvo, a to z dôvodov svojej malej veľkosti, vlastností a často zlej dostupnosti. Okrem dôsledkov na životné prostredie by prerastanie krovím malo aj hospodárske dôsledky, pretože takáto krajina by bola pre väčšinu turistov vizuálne neatraktívna.

— V roku 2021 Weltkulturerbe Moseltal e.V. (registrované združenie na uznanie údolia rieky Mosely ako lokality svetového dedičstva) predložilo spolkovej krajine Porýnie-Falcko žiadosť Historische Weinberge der Kulturlandschaft Moseltal (historické vinohrady kultúrnej krajiny údolia rieky Mosely) v súvislosti s trinástimi historickými vinohradníckymi oblasťami pozdĺž rieky Mosely. Cieľom žiadosti je, aby sa tieto historické vinohradnícke oblasti zahrnuli do predbežného nemeckého zoznamu lokalít svetového dedičstva UNESCO a aby sa tak uznali ako lokality svetového dedičstva. Pokiaľ ide o získanie uznania ako lokalita svetového dedičstva UNESCO, bude mimoriadne dôležité nepretržité obhospodarovanie registrovaných vinohradov. Malo by sa preto vyvinúť maximálne úsilie, aby sa súčasná kultúrna krajina nijakým spôsobom nezmenila a aby sa tak predišlo jej znevýhodneniu v procese hodnotenia zo strany UNESCO.

— Mnohé vína, ktoré sú prezentované v odborných publikáciách, a teda výrazne formujú národné a medzinárodné vnímanie a dobrú povesť CHOP „Mosel“, často pochádzajú z tradičných strmých svahov oblasti Mosely (okrem iného Wehlener Sonnenuhr, Erdener Prälat, Bernkasteler Doctor, Brauneberger Juffer a Winninger Uhlen). Na týchto strmých svahoch vznikajú vďaka priaznivému vystaveniu slnečnému svitu a zvyčajne chudobným pôdam osobitné podmienky na pestovanie vysokokvalitných vín.

— Vďaka týmto faktorom vyvoláva CHOP „Mosel“ pozitívnu emocionálnu reakciu medzi maloobchodníkmi a spotrebiteľmi. Kupovanie a pitie vín „Mosel“ evokuje v mysliach spotrebiteľov najmä obrazy týchto preslávených svahov. Niektorí si môžu vybaviť spomienku na dovolenku a krásnu krajinu. Vďaka tomu je CHOP „Mosel“ výnimočné a jedinečné.

Z uvedených dôvodov je zrejmé, že pestovanie viniča na spojenom pozemku má mnoho rôznych výhod pre vlastníkov a prevádzkovateľov vinohradov, ako aj pre životné prostredie a širokú verejnosť. Preto by sa vzhľadom na mnohé uvedené nevýhody už aj tak nízky podiel vinohradov, ktoré sú rozptýlené na viacerých lokalitách, nemal zvyšovať.

3. Muštové odrody

Opis:

Tieto odrody sú uvedené v bode 7 (ktorý sa má stať bodom 8) špecifikácie výrobku:

Biele vína

Arnsburger, Auxerrois, Bacchus, Bronner, Cabernet Blanc (Saarland only), Chardonnay, Ehrenbreitsteiner, Ehrenfelser, Faberrebe, Findling, Gelber Muskateller, Goldriesling, Grauer Burgunder, Grüner Veltliner, Huxelrebe, Johanniter, Juwel, Kerner, Kernling, Merzling, Morio-Muskat, Müller-Thurgau, Muskat-Ottonel, Optima, Ortega, Perle, Phoenix, Prinzipal, Regner, Reichensteiner, Rieslaner, Roter Elbling, Roter Muskateller, Roter Traminer, Saphira, Sauvignon Blanc, Scheurebe, Schönburger, Solaris, Weißer Burgunder, Weißer Elbling, Weißer Riesling.

Červené a ružové vína

Accent, Acolon, Blauer Frühburgunder, Blauer Limberger, Blauer Portugieser, Blauer Spätburgunder, Bolero, Cabernet Cortis, Cabernet Cubin, Cabernet Dorio, Cabernet Dorsa, Cabernet Mitos, Cabernet Sauvignon, Dakapo, Domina, Dornfelder, Dunkelfelder, Merlot, Müllerrebe, Prior, Regent, Rondo, Rubinet, Saint-Laurent, Syrah.

DOPLNENIE:

Doplnili sa tieto odrody:

Biele vína

Albalonga, Blauer Silvaner, Calardis Blanc, Felicia, Freisamer, Früher Malingre, Früher roter Malvasier, Goldmuskateller, Helios, Hibernal, Hölder, Kanzler, Muscaris, Nobling, Orion, Osteiner, Rosa Chardonnay, Roter Gutedel, Roter Müller-Thurgau, Roter Riesling, Ruländer, Sauvignon Cita, Sauvignon Gryn, Sauvignon Sary, Sauvitage, Septimer, Siegerrebe, Silcher, Silvaner, Sirius, Souvignier Gris, Staufer, Trebbiano di Soave, Villaris, Weißer Gutedel, Würzer.

Červené a ružové vína

Allegro, Baron, Blauburger, Blauer Zweigelt, Cabernet Cantor, Cabernet Carbon, Cabernet Carol, Cabernet Franc, Cabertin, Calandro, Deckrot, Domina, Färbertraube, Frühburgunder, Hegel, Helfensteiner, Heroldrebe, Monarch, Muskattrollinger, Neronet, Palas, Pinotin, Piroso, Reberger, Rosenmuskateller, Rotberger, Tauberschwarz, Wildmuskat.

Doplnili sa synonymá odrôd.

Dôvody:

Predchádzajúci zoznam odrôd bol neúplný. Rozšíril sa tak, aby uvádzal všetky doteraz klasifikované odrody a ich synonymá.

4. Uplatniteľné požiadavky podľa právnych predpisov EÚ alebo vnútroštátnych právnych predpisov

Opis:

V bode 10 špecifikácie výrobku sa stanovia ďalšie požiadavky na označovanie.

Menšie zemepisné jednotky

DOPLNENIE:

Vinohradnícky register okrem toho poskytuje zoznam názvov oblastí, veľkoplošných vinohradov a jednotlivých vinohradov a systémov otvorených polí, ktoré možno používať ako menšie zemepisné jednotky. Označuje hranice lokalít a oblastí podľa katastrálnych odkazov (katastrálna jednotka, katastrálna podjednotka, systém otvoreného poľa, pozemok). Spravuje ho poľnohospodárska komora Porýnia-Falcka. V Sársku sú uvedené v nariadení o vymedzení vinohradníckych oblastí v Sársku (Verordnung über die Abgrenzung der Weinbaugebiete im Saarland). Vinohradnícky register sa zriadil a udržiava na základe:

— § 23 ods. 3 a 4 spolkového zákona o víne (Weingesetz),

— § 29 spolkového nariadenia o víne (Weinverordnung),

— zákona Porýnia-Falcka o označovaní lokalít a oblastí a o vinohradníckom registri (zákon o vinohradoch) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)],

— nariadenia Sárska o vymedzovaní vinohradníckych oblastí v Sársku z 2. júna 2006,

— §2 ods. 16 nariadenia Porýnia-Falcka o zodpovednosti v oblasti právnych predpisov o vinohradníctve a vinárstve (Landesverordnung über Zuständigkeiten auf dem Gebiet des Weinrechts).

Hranice malých zemepisných jednotiek sa môžu meniť len so súhlasom príslušných organizácií podľa § 22g spolkového zákona o víne, ktoré musia akékoľvek zmeny oznámiť Spolkovému úradu pre poľnohospodárstvo a výživu.

Dôvody:

Ustanovenia o označovaní by sa mali doplniť tak, aby zahŕňali menšie zemepisné jednotky, s cieľom zosúladiť ich s platnými právnymi predpismi.

5. Kontrolné orgány

Opis:

Doplnenia týkajúce sa určených kontrolných orgánov a ich úloh.

DOPLNENIE:

Poľnohospodárskej komore pri jej kontrolách pomáha:

Landesuntersuchungsamt Rheinland-Pfalz (Krajinský vyšetrovací úrad Porýnia-Falcka) Mainzer Straße 112 56068 Koblenz

Telefón: 0261/9149-0

Fax 0261/914919-0

E-mail: poststelle@lua.rlp.de

V prípade Sárska:

Poľnohospodárska komora Sárska In der Kolling 310 66450 Bexbach

Telefón: 06826/82895-0

Fax 06826/82895-60

E-mail: info@lwk-saarland.de

Poľnohospodárskej komore pri jej kontrolách pomáha:

Landesamt für Verbraucherschutz (Sársky úrad pre ochranu spotrebiteľov) Konrad-Zuse-Straße 11 66115 Saarbrücken

Telefón: 0681/9978-0

Fax 0681/9978-4549

E-mail: poststelle@lav.saarland.de

Dôvody:

Landesuntersuchungsamt Rheinland-Pfalz (Krajinský vyšetrovací úrad Porýnia-Falcka) a Landesamt für Verbraucherschutz (Sársky úrad pre ochranu spotrebiteľov) by sa mali doplniť ako kontrolné orgány, keďže v tejto oblasti vykonávajú kontroly. V Sársku sa zmenila adresa poľnohospodárskej komory.

6. Ostatné

Opis:

Redakčné zmeny v súlade s požiadavkami EÚ.

Dôvody:

Redakčné zmeny sa musia vykonať, aby sa splnili požiadavky EÚ.

JEDNOTNÝ DOKUMENT

1. Názov výrobku

Mosel

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

8. Perlivé víno

4. Opis vína (vín)

1. Qualitätswein (akostné víno), biele

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Biele vína majú vo všeobecnosti zelenkavú až intenzívnu tmavozlatú farbu. Ich arómy sú zvyčajne svieže a ovocné až kvetinové a korenisté. Keďže väčšina bielych vín je jednoodrodová, tieto vína obyčajne odrážajú vlastnosti rôznych odrôd, z ktorých boli vyrobené. Vína majú zvyčajne delikátnu až bohatú chuť a jemnú až silnú štruktúru kyselín. V závislosti od toho, ako vína vyzrievajú, môžu mať aj praženú arómu a jemnú až výraznú fenolovú arómu. Najmä vína Riesling odrážajú vo svojich arómach a minerálnosti rôzne terroir oblasti Mosely.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Qualitätswein (akostné víno), červené

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Červené vína majú zvyčajne vodnatú červenú až sýtomodrú alebo fialovú farbu v závislosti od odrody a pri vyzrievaní nadobúdajú aj mierne hnedasté odtiene. Ich arómy sú zvyčajne ovocné s náznakmi bobuľového a červeného ovocia a môžu mať aj korenistý zemitý charakter. V závislosti od toho, ako vína vyzrievajú, môžu mať aj praženú arómu a čokoládové tóny. Zvyčajne majú jemnú až bohatú chuť a zamatovú až sviežu štruktúru kyselín.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

3. Qualitätswein (akostné víno), ružové; Weißherbst, Blanc de Noir

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Ružové vína a vína Weißherbst majú zvyčajne slabú až jasnú svetločervenú farbu. Vína Blanc de Noir majú farbu bieleho vína. Arómy sú zvyčajne svieže a ovocné až jemne korenisté s tónmi červených bobúľ a červeného ovocia. Vína Blanc de Noir môžu mať aj jemné arómy jadrového a kôstkového ovocia. Zvyčajne majú jemnú až bohatú chuť a jemnú až silnú štruktúru kyselín.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

4. Qualitätswein (akostné víno), Rotling

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Vína Rotling majú zvyčajne slabú až jasnú svetločervenú farbu. Ich arómy sú zvyčajne ovocné, niekedy jemne korenisté s tónmi bobuľového a jadrového ovocia a citrusových plodov. Zvyčajne majú jemnú až bohatú chuť a sviežu štruktúru kyselín.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Prädikatswein Kabinett (predikátne víno „Kabinett“)

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Predikátne vína „Mosel“„Kabinett“ sú vo všeobecnosti ovocné a svieže vína s pozoruhodnou kyslosťou a miernym obsahom alkoholu.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

6. Prädikatswein Spätlese (predikátne víno „Spätlese“)

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Predikátne vína „Mosel“„Spätlese“ sa spravidla vyznačujú intenzívnymi arómami zrelého ovocia a vyváženou štruktúrou kyselín.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

7. Prädikatswein Auslese (predikátne víno „Auslese“)

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Predikátne vína „Mosel“„Auslese“ majú zvyčajne výraznú farbu a vyznačujú sa intenzívnymi ovocnými arómami, niekedy až arómami exotického ovocia. Bežné sú aj jemné tóny podobné medu a korenisté tóny.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

8. Prädikatswein Beerenauslese (predikátne víno „Beerenauslese“)

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Predikátne vína „Mosel“„Beerenauslese“ sa vyrábajú z prezretých, sušených alebo botrytizovaných bobúľ, a preto majú zvyčajne intenzívnu zlatožltú až jantárovožltú farbu a mierne olejovitú textúru. Z hľadiska chuti sú zvyčajne intenzívne sladké s miernou až silnou štruktúrou kyselín. Ich arómy sú zvyčajne ovocné až korenisté, s tónmi zrelého až prezretého ovocia, sušeného ovocia, medu a korenia.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

9. Prädikatswein Eiswein (predikátne víno „Eiswein“)

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Predikátne vína „Mosel“„Eiswein“ sa lisujú z prirodzene zmrznutých hroznových bobúľ, čo znamená, že ingrediencie hrozna sú veľmi koncentrované. Ľadové vína sa zvyčajne vyznačujú intenzívnou sladkou chuťou kombinovanou so silnou kyslosťou. Ich arómy sú prevažne ovocné a nevyznačujú sa ušľachtilou hnilobou do tej miery, ako je to v prípade vín Beerenauslese a Trockenbeerenauslese.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

10. Prädikatswein Trockenbeerenauslese (predikátne víno „Trockenbeerenauslese“)

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Predikátne vína „Mosel“„Trockenbeerenauslese“ sa vyrábajú z prezretých, sušených alebo botrytizovaných bobúľ, a preto majú zvyčajne intenzívnu zlatožltú až jantárovožltú farbu a mierne olejovitú textúru. Z hľadiska chuti sú zvyčajne intenzívne sladké s miernou až silnou štruktúrou kyselín. Ich arómy sú zvyčajne ovocné až korenisté, s tónmi zrelého až prezretého ovocia, sušeného ovocia, medu a korenia. Vína Trockenbeerenauslese sa v zásade odlišujú od vín Beerenauslese tým, že majú viac vysoko koncentrovaných aróm a sú pre ne príznačnejšie botrytizované alebo hrozienkam podobné bobule.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

11. Perlivé víno, akostné šumivé víno

STRUČNÝ SLOVNÝ OPIS

Výrobky „Mosel“ za svoje charakteristické vlastnosti vďačia rôznym zvyškovým pôdam.

Perlivé víno

Akostné perlivé vína majú jemné až výrazné perlenie a sú ovocné a svieže. V závislosti od druhu vína ich aróma zodpovedá tým, ktoré sú uvedené v prípade bieleho, ružového a červeného vína.

Akostné šumivé víno

Akostné šumivé vína sa vyznačujú výrazným až silným perlením a sú ovocné a svieže až zrelé a kvasnicové. Arómy sú charakteristické podľa druhu základného vína, použitých odrôd hrozna a dĺžky času, počas ktorého sa víno ponecháva na kvasničných kaloch.

Vína crémant majú intenzívne perlenie a jemnú štruktúru. Ich arómy sú zvyčajne ovocné a zrelé až kvasnicové a korenisté a sú ovplyvnené druhom základného vína, použitými odrodami a dĺžkou času, počas ktorého sa víno ponecháva na kvasničných kaloch.

Celkový obsah alkoholu vína s CHOP „Mosel“ vyrábaného bez akéhokoľvek obohacovania môže byť vyšší ako 15 % objemu.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

1. Všetky výrobky

Osobitný enologický postup

Uplatňujú sa platné právne predpisy.

2. Všetky výrobky

Relevantné obmedzenia týkajúce sa výroby vín

Uplatňujú sa platné právne predpisy.

3. Všetky výrobky

Pestovateľské postupy

Uplatňujú sa platné právne predpisy.

5.2. Maximálne výnosy

125 hektolitrov na hektár

6. Vymedzená zemepisná oblasť

Oblasť CHOP v Porýní-Falcku zahŕňa vinohrady v týchto obciach: Alf (1599), Alken (1375), Ayl (Ayl (2740), Biebelhausen (2741)), Bausendorf (Bausendorf (2476), Olkenbach (2477)), Beilstein (1509), Bekond (2609), Bengel (2474), Bernkastel-Kues (Andel (2431), Bernkastel (2433), Kues (2432), Wehlen (2434)), Brauneberg (2429), Bremm (1516), Briedel (1601), Briedern (1510), Brodenbach (1373), Bruttig-Fankel (Bruttig (1506), Fankel (1507)), Bullay (1596), Burg (Mosel) (2460), Burgen (rural district of Bernkastel-Wittlich) (2425), Burgen (rural district of Mayen-Koblenz) (1371), Cochem (Cochem (1531), Cond (1533), Sehl (1532)), Detzem (2602), Dieblich (1378), Dreis (rural district of Bernkastel-Wittlich) (2540), Ediger-Eller (Ediger (1514), Eller (1515)), Ellenz-Poltersdorf (1508), Enkirch (2459), Ensch (2605), Erden (2440), Ernst (1505), Esch (rural district of Bernkastel-Wittlich) (2562), Fell (Fastrau (2619), Fell (2622)), Fisch (2735), Flußbach (2478), Föhren (2610), Franzenheim (2786), Graach an der Mosel (2437), Hatzenport (1370), Hetzerath (2559), Hochweiler (2787), Hupperath (2542), Igel (Igel (2788), Liersberg (2789)), Irsch (2711, 2867), Kanzem (2757), Kasel (2662), Kastel-Staadt (2713), Kenn (2614), Kesten (2427), Kinderbeuern (2475), Kinheim (2473), Kirf (Kirf (2717), Meurich (2718)), Klausen (Krames-Klausen (2563), Pohlbach (2564)), Klotten (1502), Klüsserath (2608), Kobern-Gondorf (Gondorf (1364), Kobern (1363)), Koblenz (Güls (1405), Koblenz (1401), Lay (1403), Metternich (1407), Moselweiß (1402)), Köwerich (2607), Konz (Filzen (2428), Filzen (2770), Könen (2769), Kommlingen (2773), Konz (2771), Krettnach (2774), Niedermennig (2772), Oberemmel (2775)), Korlingen (2668), Kröv (2472), Langsur (Grewenich (2793), Langsur (2790), Metzdorf (2794)), Lehmen (Lehmen (1366), Moselsürsch (1367)), Leiwen (2601), Lieser (2436), Löf (Kattenes (1368), Löf (1369)), Lösnich (2441), Longen (2616), Longuich (2615), Maring-Noviand (2435), Mehring (Lörsch (2617), Mehring (2621)), Mertesdorf (2663), Merzkirchen (2724), Mesenich (1511, 2791), Minheim (2576), Morscheid (2665), Moselkern (1558), Müden (Mosel) (1557), Mülheim (Mosel) (2430), Neef (1597), Nehren (1513), Neumagen-Dhron (Dhron (2579), Neumagen (2580)), Niederfell (1377), Nittel (Köllig (2761), Nittel (2763), Rehlingen (2762)), Oberbillig (2767), Oberfell (1376), Ockfen (2739), Ollmuth (2675), Onsdorf (2760), Osann-Monzel (Monzel (2566), Osann (2565)), Palzem (Esingen (2728), Helfant (2732), Kreuzweiler (2729), Palzem (2730), Wehr (2731)), Pellingen (2776), Piesport (Niederemmel (2578), Piesport (2577)), Platten (2536), Pluwig (2670), Pölich (2603), Pommern (1546), Pünderich (1600), Ralingen (Edingen (2804), Godendorf (2803), Ralingen (2802), Wintersdorf (2799)), Reil (2471), Riol (2618), Rivenich (2561), Riveris (2664), Saarburg (2737), Sankt Aldegund (1598), Schleich (2604), Schoden (2742), Schweich (Issel (2613), Schweich (2612)), Sehlem (2560), Senheim (1512), Serrig (2712), Sommerau (2666), Starkenburg (2458), Tawern (Fellerich (2766), Tawern (2759)), Temmels (2765), Thörnich (2606), Traben-Trarbach (Traben (2452), Trarbach (2453), Wolf (2451)), Treis-Karden (Karden (1555), Treis (1556)), Trier (Biewer (2857), Eitelsbach (2855), Filsch (2866), Kernscheid (2868), Kürenz (2864), Olewig (2863), Ruwer-Maximin (2853), Ruwer-Paulin (2854), St. Matthias (2861), Tarforst (2865), Trier (2856), Zewen (2860)), Trittenheim (2581), Ürzig (2439), Valwig (1504), Veldenz (2423), Waldrach (2661), Wasserliesch (2768), Wawern (Trier-Saarburg) (2758), Wellen (2764), Witlingen (2756), Wincheringen (Bilzingen (2723), Söst (2734), Wincheringen (2733)), Winningen (1362), Wintrich (2426), Wittlich (Lüxem (2522), Neuerburg (2524), Wittlich (2521)), Zell (Mosel) (Kaimt (1594), Merl (1595), Zell (1593)), Zeltingen-Rachtig (2438).

Oblasť CHOP v Sársku zahŕňa vinohrady v týchto obciach/okresoch: Perl (Hasenberg, St. Quirinusberg), Oberperl, Nennig (Römerberg, Schlossberg), Sehndorf (Klosterberg, Marienberg).

Presné vymedzenie možno vidieť na mapách, ktoré znázorňujú vinohrady v uvedených obciach vytýčené pozemkami. Mapy sú k dispozícii na adrese www.ble.de/eu-qualitaetkennzeichen-wein.

Qualitätswein (akostné víno), Prädikatswein (predikátne víno), Sekt b.A. (akostné šumivé víno z vymedzených oblastí) alebo Qualitätsperlwein b.A. (akostné perlivé víno z vymedzených oblastí) s chráneným názvom „Mosel“ sa môžu vyrábať v inej oblasti, ako je špecifikovaná pestovateľská oblasť, v ktorej sa hrozno zozbieralo a ktorá je uvedená na etikete, a to za predpokladu, že oblasť výroby sa nachádza v tej istej spolkovej krajine alebo v susednej spolkovej krajine.

7. Muštová odroda (muštové odrody)

Accent

Acolon

Albalonga

Allegro

Arnsburger

Auxerrois – Auxerrois blanc, Pinot Auxerrois

Bacchus

Baron

Blauburger

Blauer Frühburgunder – Frühburgunder, Pinot Noir Precoce, Pinot Madeleine, Madeleine Noir

Blauer Limberger – Limberger, Lemberger, Blaufränkisch

Blauer Portugieser – Portugieser

Blauer Silvaner

Blauer Spätburgunder – Spätburgunder, Pinot Nero, Pinot Noir, Samtrot

Blauer Trollinger – Trollinger, Vernatsch

Blauer Zweigelt – Zweigelt, Zweigeltrebe, Rotburger

Bolero

Bronner

Cabernet Blanc

Cabernet Carbon

Cabernet Carol

Cabernet Cortis

Cabernet Cubin – Cubin

Cabernet Dorio – Dorio

Cabernet Dorsa – Dorsa

Cabernet Franc

Cabernet Mitos – Mitos

Cabernet Sauvignon

Cabertin

Calandro

Chardonnay

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe – Faber

Findling

Freisamer

Früher Malingre – Malinger

Früher Roter Malvasier – Malvoisie, Malvasier, Früher Malvasier

Färbertraube

Gelber Muskateller – Muskateller, Muscat Blanc, Muscat, Moscato

Goldriesling

Grüner Silvaner – Silvaner, Sylvaner

Grüner Veltliner – Veltliner

Hegel

Helfensteiner

Helios

Heroldrebe

Hibernal

Huxelrebe – Huxel

Hölder

Johanniter

Juwel

Kanzler

Kerner

Kernling

Merlot

Merzling

Monarch

Morio Muskat

Muscaris

Muskat Ottonel

Müller Thurgau – Rivaner

Müllerrebe – Schwarzriesling, Pinot Meunier

Neronet

Nobling

Optima 113 – Optima

Orion

Ortega

Osteiner

Palas

Perle

Phoenix – Phönix

Pinotin

Piroso

Prinzipal

Prior

Reberger

Regent

Regner

Reichensteiner

Rieslaner

Rondo

Rotberger

Roter Elbling – Elbling Rouge

Roter Gutedel – Chasselas Rouge

Roter Muskateller

Roter Riesling

Roter Traminer – Traminer, Gewürztraminer, Clevner

Rubinet

Ruländer – Pinot Gris, Pinot Grigio, Grauburgunder, Grauer Burgunder

Saint Laurent – St. Laurent, Sankt Laurent

Saphira

Sauvignon Blanc

Sauvignon Cita

Sauvignon Gryn

Sauvignon Sary

Scheurebe

Schönburger

Septimer

Siegerrebe – Sieger

Silcher

Sirius

Solaris

Souvignier Gris

Staufer

Syrah – Shiraz

Tauberschwarz

Weißer Burgunder – Pinot Blanc, Pinot Bianco, Weißburgunder

Weißer Elbling – Elbling

Weißer Gutedel – Chasselas, Chasselas Blanc, Fendant Blanc, Gutedel

Weißer Riesling – Riesling, Riesling renano, Rheinriesling, Klingelberger

Wildmuskat

Würzer

8. Opis súvislostí

Vinohradnícka oblasť Mosela, ktorej vinohrady sa rozprestierajú najmä pozdĺž rieky Mosela a jej prítokov Saar a Ruwer, zahŕňa niekoľko fyziografických oblastí. Z juhozápadu na severovýchod možno rozlišovať tieto oblasti: horná Mosela (Perl až Konz), údolie mesta Trier (Konz až Schweich), stredná Mosela (Schweich až Moselkern) a dolné údolie rieky Mosely (Moselkern až Koblenz). Z hľadiska morfológie možno oblasť Mosela rozdeliť zhruba na dve podoblasti. Vo fyziografických oblastiach horná Mosela a údolie mesta Trier sa rieka Mosela vinie cez pomerne mäkké mezozoické horniny (škvrnitý vápenec, lastúrnatý vápenec a keuper) zátoky Trier. Vo fyziografických oblastiach stredná Mosela a dolná Mosela sa rieka naopak kľukatí v úzkom údolí v tvare písmena V vykrojenom do devónskych hornín Rýnskeho masívu. Pozdĺž riek Mosela, Saar a Ruwer sa vinohradnícke oblasti nachádzajú v nadmorskej výške 65 m až 375 m nad morom. Priemerná nadmorská výška vinohradov je 180 m nad morom. Sú orientované najmä na JV-J-JZ (50 % vinohradov) a z hľadiska vinohradníckej oblasti ako celku je ich priemerná orientácia 195° (JJZ). Geológia: Vo vinohradníckej oblasti Mosela jasne prevládajú devónske horniny. Počas devónskeho obdobia došlo v morskej oblasti k nánosu sedimentov. V pobrežných oblastiach tvoril sedimenty piesok; vo vnútrozemí to boli silty a íly. V období karbónu sa tieto nánosy, ktoré v súčasnosti stvrdli, zvrásnili a vytvorili pohoria (Rýnsky masív). Dnes môžeme v oblastiach, kde sa na povrch dostali devónske horniny, nájsť najmä kremencové pieskovce a kremencové (a ílovité) bridlice. V období Buntsandstein sa nánosy spôsobené riekou a vetrom uložili v oblasti, ktorá dnes tvorí zátoku Trier, pričom tieto nánosy sú pieskovce. Počas nasledujúcich období – Muschelkalk a Keuper – sa v zátoke Trier vytvorili nánosy z mora s obsahom vápenca. Horniny z obdobia Keuper a Muschelkalk možno nájsť len v hornej Mosele.

Prírodné faktory: Priemerná ročná denná teplota je 9,7 °C, pričom priemerná teplota počas samotného vegetačného obdobia je 14,1 °C. Priemerný ročný úhrn zrážok je 760 mm, z toho asi 60 % zrážok spadne počas vegetačného obdobia. Počas vegetačného obdobia má vinič v priemere 652 000 Wh/m2 priameho slnečného svitu. Najvyššie hodnoty slnečného svitu sú zaznamenané na strmých a veľmi strmých svahoch.

Ľudské faktory: Keďže maloplošná štruktúra a strmé svahy obmedzujú využívanie strojov vo vinohradoch, obhospodarovanie vinohradov je veľmi náročné na prácu, čo má stabilizujúci vplyv na výnosy. Výrazne to prispieva ku kvalite zbieraného hrozna z hľadiska prirodzeného minimálneho obsahu alkoholu, vývoja aróm a vyváženosti kyselín vín. Dlhé vegetačné obdobie spolu s osobitnou topografiou pestovateľskej oblasti, mikroklimatickými podmienkami, charakteristickým zložením pôdy a vysokou mierou ľudského zásahu sú určujúcimi faktormi typických vlastností vín. Vplyv človeka vychádza zo stáročnej vinohradníckej tradície.

9. Iné základné požiadavky (balenie, označovanie, ďalšie podmienky)

Víno, akostné šumivé víno, perlivé víno

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Vína musia prejsť úradnou kontrolou, aby sa mohli označovať tradičnými pojmami Qualitätswein (akostné víno), Prädikatswein (predikátne víno), Qualitätsperlwein b.A. (akostné perlivé víno z vymedzených oblastí) a Sekt b.A. (akostné šumivé víno z vymedzených oblastí). Na etikete sa musí uviesť číslo kontroly vydané v tejto súvislosti (amtliche Prüfungsnummer alebo A.P.-Nr.). Nahrádza sa ním číslo šarže.

Okrem existujúceho chráneného názvu vína sa víno a vinárske výrobky musia označovať jedným z tradičných pojmov uvedených v bode 5 písm. a) špecifikácie výrobku. Používanie tradičných pojmov, ktoré sú uvedené v bode 5 ods. b) špecifikácie výrobku, je dobrovoľné.

Vinohradnícky register okrem toho poskytuje zoznam názvov oblastí, veľkoplošných vinohradov a jednotlivých vinohradov a systémov otvorených polí, ktoré možno používať ako menšie zemepisné jednotky. Označuje hranice lokalít a oblastí podľa katastrálnych odkazov (katastrálna jednotka, katastrálna podjednotka, systém otvoreného poľa, pozemok). Spravuje ho poľnohospodárska komora Porýnia-Falcka. V Sársku sú uvedené v nariadení o vymedzení vinohradníckych oblastí v Sársku (Verordnung über die Abgrenzung der Weinbaugebiete im Saarland). Vinohradnícky register sa zriadil a udržiava na základe:

— § 23 ods. 3 a 4 spolkového zákona o víne (Weingesetz),

— § 29 spolkového nariadenia o víne (Weinverordnung),

— zákona Porýnia-Falcka o označovaní lokalít a oblastí a o vinohradníckom registri (zákon o vinohradoch) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)],

— nariadenia Sárska o vymedzovaní vinohradníckych oblastí v Sársku z 2. júna 2006,

— §2 ods. 16 nariadenia Porýnia-Falcka o zodpovednosti v oblasti právnych predpisov o vinohradníctve a vinárstve (Landesverordnung über Zuständigkeiten auf dem Gebiet des Weinrechts).

Hranice malých zemepisných jednotiek sa môžu meniť len so súhlasom príslušných organizácií podľa § 22g spolkového zákona o víne, ktoré musia akékoľvek zmeny oznámiť Spolkovému úradu pre poľnohospodárstvo a výživu.

Odkaz na špecifikáciu výrobku

www.ble.de/eu-qualitaetskennzeichen-wein

(1) Ú. v. ES L 9, 11.1.2019, s. 2.